SL Uradni list Evropske unije L 177/35

DIREKTIVA KOMISIJE 2005/46/ES

z dne 8. julija 2005

o spremembi Prilog k Direktivam Sveta 86/362/EGS, 86/363/EGS in 90/642/EGS glede mejnih vrednosti ostankov amitraza

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določitvi mejnih vrednosti ostankov pesticidov v in na žitih (1) in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (2) in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (3) in zlasti člena 7 Direktive,

ob upoštevanju naslednjega:

(1) Za obstoječo aktivno snov amitraz je bila z Odločbo Komisije 2004/141/ES (4) sprejeta odločitev, da se je ne vključi v Prilogo I k Direktivi Sveta 91/414/EGS (5). Ta odločba določa, da fitofarmacevtskih sredstev, ki vsebujejo to aktivno snov, ni več dovoljeno uporabljati v Skupnosti razen za omejeno število uporab, kjer trenutno ni na voljo drugih možnosti (osnovne uporabe).

(2) Odločba Komisije, navedena v (1), je dovolila obdobje postopnega opuščanja in da se mejne vrednosti ostankov (MVO), s predpostavko, da uporaba zadevne snovi ni dovoljena v Skupnosti, začnejo uporabljati šele po koncu obdobja postopnega opuščanja, ki velja za navedeno snov.

(3) Za amitraz so bile MVO za ostanke, ki so posledica uporabe veterinarskih zdravil, določene za proizvode živalskega izvora v okviru Uredbe Sveta (ES) št. 2377/90 (6). To je primerno upoštevati v tej direktivi.

(4) Mejne vrednosti ostankov na ravni Skupnosti in dovoljene vrednosti, ki jih priporoča Codex Alimentarius (7) so določene in vrednotene po podobnih postopkih. Obstaja omejeno število Kodeksov MVO za amitraz. Ti so bili upoštevani pri določitvi MVO, določenih v tej direktivi. Kodeksi MVO, ki bodo v bližnji prihodnosti priporočeni za opuščanje, niso bili upoštevani. MVO, ki temeljijo na Kodeksih MVO, so bile ocenjene glede na tveganje za potrošnike, in ni bilo ugotovljeno nobeno tveganje.

(5) Za zagotovitev primerne zaščite potrošnika pred izpostavljenostjo ostankom, ki so posledica nedovoljene uporabe fitofarmacevtskih sredstev, se določijo MVO za zadevno fitofarmacevtsko sredstvo na proizvodih na spodnji meji analitskega določanja.

(6) Zato je treba spremeniti več ostankov fitofarmacevtskih sredstev, ki so posledica uporabe amitraza v Prilogah k Direktivam 86/362/EGS, 86/363/EGS in 90/642/EGS, da bi omogočili ustrezen nadzor in kontrolo nad prepovedjo njihove uporabe in da bi zaščitili potrošnika.

(7) Zadevne priloge k Direktivam 86/362/EGS, 86/363/EGS in 90/642/EGS je zato treba ustrezno spremeniti.

(8) Ukrepi, predvideni s to direktivo, so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO DIREKTIVO:

Člen 1

V delu A Priloge II k Direktivi 86/362/EGS se nadomesti naslednja vrstica:

Ostanek fitofarmacevtskega sredstva Mejna vrednost v mg/kg „Amitraz, vključno s presnovki, ki vsebujejo delež ostanka 2,4 dimetilanilina, izraženega kot amitraz Žita 0,05 (8)

Člen 2

V delu B Priloge II k Direktivi 86/363/EGS se nadomestijo naslednje vrstice:

Ostanki fitofarmacevtskih sredstev Mejna vrednost (mg/kg) mesa, vključno z maščobo, pripravljenim mesom, drobovjem in živalskimi maščobami, kakor našteto v Prilogi I znotraj oznak KN 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 in 1602 mleka in mlečnih proizvodov, kakor našteto v Prilogi I znotraj oznak KN 0401, 0402, 0405 00 in 0406 svežih jajc, ptičjih jajc in rumenjakov, kakor našteto v Prilogi I znotraj oznak KN 0407 00 in 0408 „Amitraz, vključno s presnovki, ki vsebujejo delež ostanka 2,4 dimetilanilina, izraženega kot amitraz 0,05 (9), Perutnina 0,01 (9)

Člen 3

Mejne vrednosti ostankov fitofarmacevtskih sredstev za amitraz, navedene v Prilogi II k Direktivi 90/642/EGS, se nadomesti s tistimi, ki so navedene v Prilogi k tej direktivi.

Člen 4

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje 9. januarja 2006. Države članice nemudoma predložijo Komisiji besedila predpisov in korelacijsko tabelo med navedenimi predpisi in to direktivo.

Te predpise začnejo uporabljati 10. januarja 2007.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 5

Ta direktiva začne veljati dvajseti dan po objavi v Uradnem listu Evropske unije.

Člen 6

Ta direktiva je naslovljena na države članice.

V Bruslju, 8. julija 2005 Za Komisijo Markos KYPRIANOU Član Komisije

(1) UL L 221, 7.8.1986, str. 37. Direktiva, kakor je bila nazadnje spremenjena z Direktivo Komisije 2005/37/ES (UL L 141, 4.6.2005, str. 10).

(2) UL L 221, 7.8.1986, str. 43. Direktiva, kakor je bila nazadnje spremenjena z Direktivo Komisije 2004/61/ES (UL L 127, 29.4.2004, str. 81).

(3) UL L 350, 14.12.1990, str. 71. Direktiva, kakor je bila nazadnje spremenjena z Direktivo Komisije 2005/37/ES.

(4) UL L 46, 17.2.2004, str. 35.

(5) UL L 230, 19.8.1991, str. 1. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 396/2005 (UL L 70, 16.3.2005, str. 1).

(6) UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 869/2005 (UL L 145, 9.6.2005, str. 19).

(7) http://apps.fao.org/CodexSystem/pestdes/pest_q-e.htm

(8) označuje spodnjo mejo analitskega določanja.“

(9) Označuje spodnjo mejo analitskega določanja.“

PRILOGA

Skupine in primeri posameznih proizvodov, za katere se uporabljajo MVO Amitraz, vključno s presnovki, ki vsebujejo delež ostanka 2,4 dimetilanilina, izraženega kot amitraz „1. Sadje, sveže, sušeno ali nekuhano, konzervirano z zamrzovanjem, brez dodanega sladkorja; oreščki 0,05 (1) (i) AGRUMI Grenivke Limone Limete Mandarine (vključno s klementinami in drugimi križanci) Pomaranče Pomeloji Drugo (ii) OREHI, LUPINARJI (olupljeni ali neolupljeni) Mandeljni Brazilski orehi Lešniki anakardija Kostanj Kokosov oreh Lešniki Makadamija Pekanov oreh Pinjole Pistacije Navadni orehi Drugo (iii) PEČKATO SADJE Jabolka Hruške Kutine Drugo (iv) KOŠČIČASTO SADJE Marelice Češnje Breskve (vključno z nektarinami in podobnimi križanci) Slive Drugo (v) JAGODIČEVJE IN GROZDJE (a) Namizno in vinsko grozdje Namizno grozdje Vinsko grozdje (b) Jagode (razen divjih) (c) Sadeži grmovnic (razen divjih) Robidnice Ostrožnice – robide Loganove robide Maline Drugo (d) Druge jagode in jagodičevje (razen divjih) Borovnice Brusnice Ribez (rdeči, črni in beli) Kosmulje Drugo (e) Divje jagode in jagodičevje (vi) RAZNO Avokado Banane Dateljni Fige Kivi Kumkvat Liči Mango Olive Pasijonka Ananas Granatno jabolko Drugo 2. Zelenjava, sveža ali nekuhana, zamrznjena ali suha 0,05 (1) (i) KORENINASTA IN GOMOLJASTA ZELENJAVA Pesa Korenje Gomoljna zelena Hren Topinambur Pastinak Peteršiljev koren Redkev Črni koren Sladki krompir Koleraba Repa Jam Drugo (ii) ČEBULASTA ZELENJAVA Česen Čebula Šalotka Spomladanska čebula Drugo (iii) PLODOVKE (a) Razhudniki Paradižnik Paprika Jajčevec Drugo (b) Bučevke – z užitno lupino Kumare Kumarice za vlaganje Bučke Drugo (c) Bučevke – z neužitno lupino Melone Buče Lubenice Drugo (d) Sladka koruza (iv) KAPUSNICE (a) Cvetoče kapusnice Brokoli Cvetača Drugo (b) Glavnate kapusnice Brstični ohrovt Glavnato zelje Drugo (c) Listnate kapusnice Kitajsko zelje Kodrolistni ohrovt Drugo (d) Kolerabica (v) LISTNA ZELENJAVA IN PRESNA ZELIŠČA (a) Solata in podobno Kreša Motovilec Solata Endivija Drugo (b) Špinača in podobno Špinača Blitva Drugo (c) Vodna kreša (d) Radič witloof (e) Zelišča Prava krebuljica Drobnjak Peteršilj Listi zelene Drugo (vi) ZELENJAVA – STROČNICE (presne) Fižol (s stroki) Fižol (brez strokov) Grah (s stroki) Grah (brez strokov) Drugo (vii) STEBELNA ZELENJAVA (presna) Beluši Kardij Zelena Koromač Okrogle artičoke Por Rabarbara Drugo (viii) GLIVE (a) Gojene gobe (b) Divje gobe 3. Zrna stročnic 0,05 (1) Fižol Leča Grah Drugo 4. Oljnice Laneno seme Zemeljski oreščki ali arašidi Makovo seme Sezamovo seme Sončnično seme Seme oljne repice Soja Gorčično seme Bombažno seme 1 (2) Drugo 0,05 (1) 5. Krompir 0,05 (1) Rani krompir Pozni krompir 6. Čaj (lističi in stebelca – sušeni, fermentirani ali drugače – iz lističev Camellie sinensis ) 0,1 (1) 7. Hmelj (sušen), vključno s hmeljnim granulatom in nekoncentriranim prahom 0,1 (1)

(1) Označuje spodnjo mejo analitskega določanja.

(2) Če ta količina ni potrjena ali spremenjena z Direktivo z veljavnostjo od 1. julija 2007, se uporabi ustrezna spodnja meja analitskega določanja.“